Nils Ellingsgard

Nils Ellingsgard (født 4. juli 1928 i Ål i Hallingdal, død 29. januar 2021) var en norsk dekorasjonsmaler fra Ål i Hallingdal. Han ble utnevnt til statsstipendiat i 1985 for sitt arbeid med å dokumentere og formidle rosemalingens kulturhistorie.
Ellingsgard har ingen fagutdaning i kunsthistorie, men ein må bli imponert over hans kunnskapar ogso på dette området. ... Han rettleier skjønsamt om korleis rosemålinga stilmessig har utvilka seg i forhold til annan kunst og korleis den vart oppfatta og brukt utover på bygdene

Ellingsgard vokste opp i bondemiljø i fjellbygda  Vats i Ål i Hallingdal og hadde liten formell skolegang, bortsett fra jordbruksskole. Han arbeidet som gjeter og anleggsarbeider før han i 1953 flyttet til Oslo. Der gikk han blant annet på Bjarne Engebrets tegne- og maleskole. I "første fase" av sitt liv med rosemalingen hadde han atelier i Oslo, hvor han arbeidet både med egen dekormaling, og med restaurering av eldre rosemaling, blant annet med å avdekke eldre, overmalte rosemalingsarbeider.
Ellingsgard utviklet sin egen teknikk, egen roseutforming og sitt eget fargebruk. Han hadde blant annet utstillinger i Hallingdal i 1988 og på Norsk Folkemuseum i 1990. Utstillingen på Norsk Folkemuseum hadde tittelen På folkekunstens grunn.
Fra 1972 utviklet hans arbeid seg i retning av registringsarbeid og kulturhistorisk forfatterskap. Han skrev om rosemaling som første bind i en bokserie om folkekultur i Hallingdal. Registreringsarbeidet begynte i 1974, og den første boka forelå i 1978: Rosemåling i Hallingdal. Siden har han dokumentert rosemaling i flere deler av landet og skrevet generelle verk. Oversiktsverket Norsk rosemåling er utgitt i en utvidet utgave i lys av 18 års utvidet innsamlingsarbeid.
Fra 1969 og 25 år framover hadde han årlige reiser til USA, hvor han underviste på kurs i rosemaling og holdt foredrag om emnet. Virksomheten i USA var blant annet knyttet til «Vesterheim», det norsk-amerikanske museet i Decorah, Iowa.
Nils Ellingsgard ble i 2006 tildelt Kongens fortjenstmedalje i gull.


== Referanser ==


== Litteratur ==
Nils Ellingsgard: Rosemaling: 22 designs. Oslo, 1971
Nils Ellingsgard: Rosemåling i Hallingdal. Utgitt av Riksantikvaren/Dreyer, 1978 ISBN 82-09-01493-5
Nils Ellingsgard: Norsk rosemåling. Det Norske Samlaget, 1981 ISBN 82-521-2024-5
Nils Ellingsgard: Norsk rosemåling. Det Norske Samlaget, 1988. (Omarbeidet og forkortet utg.) ISBN 82-521-3142-5 (Samtidig på engelsk: Norwegian rose painting. ISBN 82-521-3143-3)
Nils Ellingsgard: Norsk rosemåling : dekorativ måling i folkekunsten. Det Norske Samlaget, 1999 (Rev., utv. og nyill. utg.) ISBN 82-521-5522-7
Nils Ellingsgard: Hallingdal i biletkunsten. Det Norske Samlaget, 1984 ISBN 82-521-2457-7
Nils Ellingsgard: Rosemåling i Vest-Agder. Utgitt av Vest-Agder Fylkesmuseum 1985
Nils Ellingsgard: Rosemåling i Valdres. Utgitt av Riksantikvaren/Dreyers forlag, 1989 ISBN 82-90066-90-2 (Nytt opplag, Oslo, 2001 ISBN 82-7981-009-9)
Nils Ellingsgard: Norwegian rose painting in America : what the imigrants brought. Scandinavian University Press, 1993 ISBN 82-00-21861-9
Norwegian Folk Art - The Migration of Tradition. Abbeville Press Publishers in association with Museum of American Folk Art, New York og The Norwegian Folk Museum, Oslo (1995) ISBN 0-7892-0194-1 - Nils Ellingsgard: Rosemaling - a Folk Art in Migration, s. 189-194.
Nils Ellingsgard og Gry Charlotte Ljøterud Andersen: Rosemåling i Numedal - dekorativ måling i folkekunsten. Damm, 2002 ISBN 82-496-0580-2
Nils Ellingsgard. «Det var folkekunsten som fanga meg». I: Dølaminne, 2003
Paul Breiehagen og Osvald Medhus. «Kongens fortenestemedalje i gull til Nils Ellingsgard». I: Dølaminne, 2006 (Åpent søknadsbrev)